Tønsbergs Turnforening

Tønsbergs Turnforening  også kalt Tønsberg Turnforening eller Tønsberg Turn, og forkortes gjerne «TT», er en idrettsforening i Tønsberg som ble stiftet 9. juni 1864. Foreningen har grupper innen kunstløp, hurtigløp på skøyter, turn, håndball og petanque. Man hadde også egen avdeling for fotball fram til 1985, da denne ble slått sammen med Tønsberg-Kameratene og skilt ut som Tønsberg FK.
I 1981 gikk friidrettgruppen ut av klubben, slo seg sammen med friidrettsgruppen til Tønsberg-Kameratene og etablerte Tønsberg Friidrettsklubb (TFIK).


== Hurtigløp på skøyter-gruppa ==
Skøytegruppen i turnforeningen ble tatt opp som idrettsgren i vinteridrettsgruppen i 1892 og ble i 1927 en egen skøytegruppe. Denne gruppen ble igjen delt i to for hurtigløp og kunstløp i 2005.Foreningens skøytegruppe er godt kjent, med blant annet den olympiske mesteren Fred Anton Maier. Trioen med Maier, Tveter og Grønvold ble i noen sesonger presentert som verdens beste klubblag i hurtigløp på skøyter.
TT har egen kunstisbane på Tønsberg stadion, og betjener varmestua Ringnes-stua, med kiosk og skøyteutleie. 


=== Kjente skøyteløpere ===
Terje Andersen – OL-Bronse 1980
Reidar Bettum – EM-deltager i 1961
Else Marie Fjære – VM-deltager (1960) (Allround)
Roar Grønvold – 2 OL-Sølv 1972
Henry Svendsen Hebbe – senere OL-deltager (1948) og VM-deltager (1946 og 1947) for Oslo SK
Fredrik van der Horst – OL-deltager (2010), VM-deltager (2014) og EM-deltaker (2010 og 2014)
Henning Kaarud – EM-deltager (1979 og 1982) og VM-deltager (1980 og 1982) (Allround)
Fred Anton Maier – OL-Gull, VM-Gull (allround) og EM-Gull i 1968
Bjørn Tveter – OL-deltager (1968 og 1972)


=== Stevner ===
Internasjonale mesterskap på Tønsberg stadion:

Allround-VM på skøyter 1961, kvinner – mester ble Valentina Stenina, SovjetunionenKlubben har stått som arrangør av flere norgesmesterskap på skøyter:

Allround-NM på skøyter 1926 for herrer – mester ble Ivar Ballangrud, Oslo SK
Allround-NM på skøyter 1938 for damer – mester ble Undis Blikken, Oslo SK
Allround-NM på skøyter 1949 for herrer – mester ble Reidar Liaklev, Brandbu IF
Allround-NM på skøyter 1964 for herrer – mester ble Per Ivar Moe, Oslo IL
Allround-NM på skøyter 1972 for herrer – mester ble Roar Grønvold, Tønsbergs TF
Allround-NM på skøyter 2012 – mestere ble Hege Bøkko og Håvard Bøkko begge Hol ILKlubben hjalp også til under Sprint-NM på skøyter 2002 hvor Holmestrand og Botne Skøyteklubb sto som teknisk arrangør arrangert på Tønsbergs kunstisbane. Mestere ble Edel Therese Høiseth, Geithus IL og Pål Gravem, Eidsvold TF.


== Kunstløpsgruppa ==
Kunstløpsgruppen ble etablert som en del av skøytegruppen i Tønsbergs Turnforening, men i 2004 delte gruppen seg i kunstløp og hurtigløp. 
Den fikk et sterkt oppsving i forbindelse med at Tønsberg ishall ble bygget i 1996. Kunstløpsgruppa vokste raskt til en av de største miljøene i Norge. De har siden delingen i 2004 fortsatt å vokse og har hatt mange løpere på forbundsgrupper og landslag.
På det meste besto skøyteforbundets forbundsgruppe på 6 løpere (hvorav 50% var TT løpere.)
Tønsbergs Turnforenings kunstløpsgruppe og Asker Kunstløpklubb har hatt et fruktbart samarbeid gjennom mange år og står sammen om å arrangere sommerleir i Tønsberg ishall 3 uker hver sommer. Første gjennomføring av dette skjedde i år 2000, og siden har arrangementet som har navnet Team Sommeris Tønsberg etablert seg som den største og kvalitativt beste sommerleiren for kunstløp i Norge.
Kunstløpgruppen trener i Tønsberg ishall.


=== Arrangementer ===
Kunstløp-NM samtidig med Allround-NM herrerKunstløp-NM 1926 – mestere ble Arne Lie (herrer og parløp), Sonja Henie (kvinner og parløp).
Kunstløp-NM 1949 – mestere ble Marit Henie (kvinner), Margot Walle og Allan Fjeldheim (parløp).
Kunstløp-NM 1964 – mester ble Berit Unn Johansen (kvinner).
Kunstløp-NM 1972 – mestere ble Bjørg Ellen Ringdal (kvinner). (Arrangert i Askerhallen, Asker.)Kunstløp-NM enkeltarrangementKunstløp-NM 2003 – mester ble Madeleine Daleng.
Kunstløp-NM 2008 – mester ble Erle Harstad.


== Håndballgruppa ==
Håndballgruppen har dame- og herrelag i 4. divisjon, samt en rekke aldersbestemte lag.


== Fotball ==
Tønsberg TF hadde egen fotballavdeling fram til 1985, da denne ble slått sammen med fotballgruppen til Tønsberg-Kameratene under navnet Tønsberg FK. Før krigen var Tønsberg TF blant de bedre fotballklubbene i Vestfold, og hadde på ulike tidspunkt tre landslagsspillere i sine rekker: Frantz Magnussen (1919), Einar «Jeja» Gundersen (1928) og Gunnar Andresen (1947).


== Referanser ==


== Eksterne lenker ==
Offisielt nettsted